Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 568/12/4401	Komárno, 23.11.2012
EEČ : 2-30-250-2012

U Z N E S E N I E

Trestná vec:	obvinený XXXXX  
Prečin:	Krádež v spolupáchateľstve podľa § 20 k  § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 15. júla  2012 v čase okolo 16.30 hod. v katastri obce XXXXX, po predchádzajúcej spoločnej dohode s obvineným mladistvým XXXXX nar. XXXXX trvale bytom Bátorove Kosihy XXXXX, neoprávnene vnikli do bývalého objektu Poľnohospodárskeho družstva XXXXX, a to tým spôsobom, že obaja preliezli hlavnú železnú bránu o výške 170 cm, následne išli k tam odstavenému motorovému vozidlu značky Mercedes E 190, čiernej farby bez evidenčného čísla, kde sa najprv sadli na predné sedadlá neuzamknutého motorového vozidla a odfotili sa, potom odcudzil kľúč  zo zapaľovacej skrinky vozidla a znak Mercedesu pochádzajúceho sa z prednej časti vozidla, pričom obvinený XXXXX odcudzil  z  vozidla reproduktor značky SAL REFERENCE, čím pre poškodeného XXXXX, nar. XXXXX  spôsobili škodu  vo výške 109,08-Eur 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

           Poverený príslušník Policajného zboru Okresného riaditeľstva Policajného zboru  XXXXX, Odboru poriadkovej polície, Obvodného oddelenia Policajného zboru Bátorove Kosihy dňa 13. septembra 2012 vzniesol obvinenie XXXXX a mladistvému XXXXX pre  prečin krádeže v spolupáchateľstve podľa § 20 k  § 212 odsek 2 písmeno a)  Trestného zákona na skutkovom základe, ako to vyplýva z výrokovej časti tohto uznesenia. 

          V rámci dokazovania boli vypočutí obidvaja obvinení, poškodený, a boli zabezpečené všetky ďalšie s vecou súvisiace listinné dôkazy. Z týchto dôkazov jednoznačne vyplynulo, že obvinení po vzájomnej dohode preliezli oplotenie bývalého objektu Poľnohospodárskeho družstva XXXXX a z tam nachádzajúceho motorového vozidla zn. Mercedes E 190, čiernej farby bez evidenčného čísla, majiteľom ktorého je XXXXX nar. XXXXX, bytom XXXXX č. 113 odcudzili kľúč k motorovému vozidlu, znak Mercedesu z prednej časti vozidla a jeden reproduktor značky SAL REFERENCE . 

            Prečinu krádeže spolupáchateľstvom podľa § 20 k § 212 odsek 2 písmeno a) Trestného zákona sa dopustí ten, kto spoločným konaním si prisvojí cudziu vec tým, že sa jej zmocní a čin spácha vlámaním.

           V konaní bolo preukázané, že obidvaja obvinení spoločným konaním naplnili zákonné znaky tohoto prečinu. 
     	
           Podľa § 216 odsek 1 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

     	Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

            Za prečin  krádeže v spolupáchateľstve podľa § 20 k § 212 ods. 2 písm. a) Trestného zákona  možno uložiť trest odňatia slobody až na 2 roky. 	. 

     	Obvinení XXXXX pri svojom výsluchu dňa 13. septembra 2012 po náležitom poučení prehlásil, že spáchal skutok, za ktorý je stíhaní a  udelil  súhlas na podmienečné zastavenie trestného stíhania. Svoje konanie úprimne oľutoval. Vykonané dôkazy nevzbudzujú pochybnosti o tom, že toto vyhlásenia bolo vykonané slobodne, vážne a zrozumiteľne. 

           Poškodený si nárok na náhradu škody neuplatnil, pretože odcudzené veci mu  boli uznesením povereného príslušníka Policajného zboru  ČVS: ORP-740/BK-KN-2012 zo dňa 10.10.2012  vydané.  

     	Obvinený XXXXX v minulosti súdne trestaný nebol, priestupkové konanie vedené voči jeho osobe v roku 2010 pre podozrenie zo spáchania priestupku proti majetku podľa § 50  ods. 1 zákona č. 372/1990 Zb. v znení neskorších predpisov bolo zastavené podľa § 76 odsek 1 písmeno a) toho istého zákona .   

	 Vzhľadom na tieto okolnosti boli splnené všetky zákonné podmienky na podmienečné zastavenie trestného stíhania a toto rozhodnutie možno považovať vzhľadom na osobu  obvineného a okolnosti prípadu za dostačujúce. 

     	Skúšobná doba bola stanovená v dolnej polovici zákonnej možnosti od 1 do 5 rokov s prihliadnutím na spôsob spáchania uvedeného činu a jeho následok, osobu obvineného a jeho doterajší život. 

     	Ak obvinený v priebehu skúšobnej doby povedie riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

     	Vzhľadom na vyššie uvedené skutočnosti a citované zákonné ustanovenia bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Patrik Balaško
prokurátor